cyanic-selkie/wikianc huggingface dataset:
Gas
Gaswette
Boyle het verskillende volumes gas aan verskillende drukke onderwerp en vasgestel dat daar 'n vaste verband bestaan. As 'n sekere volume gas byvoorbeeld aan druk onderworpe is en die druk word verdubbel, word die volume twee maal kleiner. Sou die druk verminder word, sê maar met die helfte, sal die volume twee keer so groot as die oorspronklike volume wees. Jacques Charles (1746- 1823) het verder gegaan en die uitwerking van temperatuur op gasse ondersoek.
Dit het geblyk dat die volume en die temperatuur direk eweredig is aan mekaar, met ander woorde dat ŉ volume lug wat by 'n sekere temperatuurverkeer, twee maal groter word as die temperatuur verdubbel word. Joseph Louis Gay-Lussac (1778- 1850) het die studie met betrekking tot volume en temperatuur opgevolg en die derde moontlikheid nagevors, naamlik die eweredigheid van druk en temperatuur ten opsigte van mekaar. Hy het gevind dat ŉ gas by 'n sekere temperatuur druk uitoefen en dat die druk sal verdubbel as die temperatuur verdubbel word. Vier verskillende kombinasies van volume, druk en temperatuur betreffende gasse kan in 'n laboratorium verkry en bestudeer word na aanleiding van die bostaande bevindings.
Die temperatuur kan byvoorbeeld konstant gehou word terwyl die druk en volume verander word. Daarna kan die druk konstant gehou word as die druk en die temperatuur saam ondersoek word. Die vierde moontlikheid is dat nie een van die drie faktore konstant bly nie, en dat 'n verandering in een ŉ uitwerking op albei die ander faktore sal hê. 'n Voorbeeld hiervan is 'n stoomketel wat gebruik word om 'n turbine mee aan te dryf. Water word in die stoomketel verhit totdat dit verdamp en 'n gas vorm, wat dan in die ketel versprei en 'n sekere volume beslaan. As die gas verder verhit word, sal die volume groter word, maar uiteindelik sal die houer waarin die gas is die volumetoename beperk. 'n Verdere verhoging in temperatuur sal dan slegs die druk kan laat verhoog. Die gas wat onder druk verkeer, kan uitgelaat word oor die vinne van die turbine-waaier en die turbine sal begin
draai. 'n Motor se bande is ook onderhewig aan die gaswette. Wanneer ŉ band opgepomp word, beslaan die lug 'n sekere volume, wat deur die afmetings van die band beperk word. Die band word hard omdat die druk verhoog word en die volume konstant bly. Wanneer die motor beweeg, word die lug in die bande warm as gevolg van die wrywing tussen die bande en die teerpad en die druk word nog hoër. Dit is die rede waarom 'n motor se bande harder voel na 'n lang rit. ŉ Te hoë druk in 'n band kan die band laat bars, veral as dit swak plekke het.
Slag van Mykale
Die Slag van Mykale (Antieke Grieks: Μάχη τῆς Μυκάλης; Machē tēs Mykalēs) was een van die twee beslissende veldslae wat die tweede Persiese inval van Griekeland tydens die Grieks-Persiese oorloë beëindig het. Dit het plaasgevind op, of om en by 27 Augustus 479 v.C. op die hange van Mykaleberg, aan die kus van Ionië, teenoor die eiland Samos. Die stryd is gevoer tussen 'n bondgenootskap van die Griekse stadstate, insluitend Sparta, Athene en Korinthe, en die Persiese Ryk van Ahasveros.
Die vorige jaar het die Persiese invalsmag, aangevoer deur Ahasveros self, seges behaal by die veldslae van Thermopylai en Artemisium, en het Thessalië, Boiotië en Attika ingepalm. Nietemin kon die geallieerde Griekse vloot by die daaropvolgende Seeslag van Salamis 'n onwaarskynlike sege beklink, waardeur Persiese verowering van die Peloponnese afgeweer is. Ahasveros het toe teruggetrek, en sy generaal Mardonios met 'n aansienlike weermag agtergelaat, vir die voltrekking van die Griekse kampanje in die volgende jaar.
In die somer van 479 v.C., het die Grieke 'n reuseweermag (vir eietydse standaarde) saamgeroep, en opgemarsjeer om Mardonios by die Slag van Plataia teë te staan. Terseldertyd het die bondgenote se vloot na Samos gevaar, waar die ontmoedigde oorblyfsels van die Persiese vloot gestasioneer was. Die Perse, in 'n poging om 'n konflik te vermy, het hul vloot gestrand onder die hange van Mykale, en in samewerking met 'n Persiese weermagafdeling 'n palisadekamp opgerig. Die Griekse kommandeur Leotychides het besluit om die Perse nietemin aan te val, en het sy vloot se seesoldatekorps aan land geneem.
Alhoewel die Persiese magte hul heldhaftig verweer het, het die swaargepantserde Griekse hopliete hulself weereens bewys as uitnemend in krygsvoering, en kon uiteindelik die Persiese troepe oormeester, wat na hul kamp gevlug het. Die Ioonse Griekse kontingent van die Persiese weermag het oorgeloop, en 'n aanval is op die kamp geloods waarin 'n groot aantal Perse om die lewe gebring is. Hierna is beslag gelê op die Persiese skepe, wat aan die brand gesteek is. Die algehele uitwissing van die Persiese vloot, tesame met die vernietiging van Mardonios se weermag by Plataia (na bewering op dieselde dag as die Slag van Mykale), het die Griekse inval beslissend beëindig. Na Plataia en Mykale, het die Griekse bondgenote tot die offensief oorgegaan, wat 'n nuwe tydvak van die Grieks-Persiese oorloë ingelui het. Alhoewel Mykale in elke opsig 'n beslissende sege was, blyk dit nie van dieselde belang (selfs toe) geag te gewees het as byvoorbeeld die Atheense oorwinning by die Slag van Marathon of selfs die Griekse neerlaag te Thermopylai nie.
Timothy Spall
Timothy Spall (gebore 27 Februarie 1957) is 'n Engelse akteur en skrywer. Hy is bekend vir sy rolle in die rolprente Secrets & Lies (1996), Sweeney Todd: The Demon Barber of Fleet Street (2007), The Damned United (2009), en Mr. Turner (2014).
Rome, Gelderland
Rome is ’n nedersetting in die munisipaliteit Maasdriel in die provinsie Gelderland in Nederland.
Dink Trout
Dink Trout (18 Junie 1898 – 26 Maart 1950) was 'n Amerikaanse akteur. Hy was bekend vir sy rolle in die rolprente Scattergood Pulls the Strings (1941), Scattergood Baines (1941), Cinderella Swings It (1943), en Alice in Wonderland (1951).
Goue Ring van Rusland
Die Goue Ring van Rusland (Russies: Золото́е кольцо́ Zolotóje koltsó) is 'n ring van historiese stede en nedersettings wat in 'n uitgestrekte gebied noordoos van die Russiese hoofstad Moskou geleë is en as die politieke, kulturele en godsdienstige hartland van Rusland beskou word. Dit is tans een van die belangrikste toerismetrekpleisters en reisroetes in Rusland.
Daar bestaan geen konsensus oor die presiese grense van die streek nie; dit mag volgens verskillende kriteria 200 of 400 kilometer van die hoofstad af getrek word. So mag nedersettings langs die boloop van die Wolgarivier ook as deel van die Wolgastreek beskryf word.
Enkele van die nedersettings soos Jaroslawl (die grootste stad in die Goue Ring met 'n bevolking van meer as 600 000) en Wladimir het intussen tot middelgroot provinsiale sentra ontwikkel. Onder leiding van Moskou het die stede van die Goue Ring in die 13de eeu hulself teen die Mongoolse invallers verset wat Rusland uiteindelik sou verower en oorheers. Baie van die nedersettings was egter nog voor die stigting van Moskou belangrike handelsplekke, wêreldlike en godsdienstige sentra, en hul argitektoniese monumente is dikwels beter bewaar as historiese geboue in ander streke van Rusland - waar sewentig jaar van sosialistiese heerskappy en ateïsme veral in die Stalinistiese tydperk met die sloping van godsdienstige geboue en die vernietiging van kerklike kunsskatte gepaard gegaan het.
Golden Jubilee-diamant
Die Golden Jubilee-diamant is in 1985 in die Premier-myn te Cullinan gevind. Dit het aanvanklik eers as die Unnamed Brown bekend gestaan en was 755.5 karaat ongeslyp. Dit het twee jaar geneem om die diamant te slyp tot sy grote van 545.67 karaat en dit is die grootste geslypte diamant in die wêreld. Die ongeslypte diamant se afmetings was 55.6 x 49.2 x 34.2 mm. Dit is tans tussen R 46 miljoen tot R138 miljoen werd.
De Beers-diamant
Die De Beers-diamant van 428.5 karaat is in 1888 in die Kimberley-myn gevind. Nadat dit geslyp was is dit 234.65 karaat. Die ongeslypte diamant se afmetings was 47.6 x 38.1 x 38.2 mm. Die diamant se waarde is onbekend.
Manzana (KwaZulu-Natal, lat -27,52, long 31,05)
Die Manzanarivier is 'n rivier wat in die noorde van KwaZulu-Natal in Suid-Afrika vloei.
Carteriospongia vermicularis
Carteriospongia vermicularis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Caulospongia
Caulospongia is 'n genus van sponsdiere uit die klas van die Demospongiae (gewone sponse).
Pink (sangeres)
P!nk (gebore 8 September 1979) is 'n Amerikaanse sangeres en aktrise. Sy is bekend vir haar rolle in die rolprente Charlie's Angels: Full Throttle (2003) en Happy Feet Two (2011).
Tabris
Tabris (Persies: تبريز, Tabrīz; Azerbeidjans: تبريز, Təbriz) is 'n stad in die noordweste van Iran. Die stad het 'n bevolking van 1 378 935 in 2006 gehad en is die vierde grootste stad van die land ná die hoofstad Teheran, Mashhad en Isfahan. Tabris is geleë net oos van die grens tot Irak en Turkye en suid van Armenië en Azerbeidjan. Die stad word beskou as die kulturele sentrum van Azerbeidjanners in Iran.
1535
Die jaar 1535 was 'n gewone jaar wat volgens die Gregoriaanse kalender op 'n Dinsdag begin het. Dit was die 35ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Dudley Dickerson
Dudley Dickerson (27 November 1906 – 23 September 1968) was 'n Amerikaanse akteur. Hy was bekend vir sy rolle in die rolprente The Green Pastures (1936) en Some Like It Hot (1939).
Willem Cruywagen
Lewensloop
Willem Cruywagen is op 9 Maart 1921 op Ugie in die Oos-Kaap gebore. Hy matrikuleer van die Hoërskool Elliot en studeer daarna aan die Graaff-Reinetse Onderwyskollege. Hy gee 'n paar jaar onderwys waarna hy 'n B.A. (Hons)-graad van die Universiteit van Pretoria verwerf. Hierna doen hy navorsing oor president Paul Kruger vir 'n meestersgraad wat onvoltooid bly weens sy toetrede tot die politiek.
In 1978 word hy aangestel as die minister van Onderwys en Opleiding. In hierdie portefeulje het hy onder andere aandeel in die vestiging van MEDUNSA (Mediese Universiteit van Suider-Afrika) gehad. Hierna dien hy vir 'n kort periode as die minister van Nasionale Opvoeding.
In 1979 word hy aangestel as die Administrateur van Transvaal, 'n pos wat hy vir nagenoeg nege jaar beklee tot met sy aftrede op 31 Mei 1988.
Cruywagen is op 10 Julie 2013 by sy huis in Pretoria oorlede. Hy was 92 jaar oud en word oorleef deur sy vrou, Snow, twee seuns en vier kleinkinders en een agterkleinkind.
William Knoblauch
William Knoblauch (1 Julie 1892 – 25 Maart 1980) was 'n Deense akteur. Hy was bekend vir sy rolle in die rolprente North Sea Boys (1950), Venus fra Vestø (1962), en Gertrud (1964).
Kota Yoshihara
Kota Yoshihara (gebore 2 Februarie 1978) is 'n voormalige Japannese sokkerspeler. Hy het slegs een keer vir die Japanse nasionale sokkerspan uitgedraf.
Bluetooth
duimnael|regs|190px|Vlokkie met bluetooth-antenne Bluetooth is 'n protokol vir koordlose kommunikasie oor kort afstande. Dit is in die 1990's ontwikkel om die hoeveelheid elektroniese kabels wat om rekenaars gebruik word te verminder. Toestelle soos selfone, skootrekenaars, persoonlike rekenaars, rekenaardrukkers, digitale kameras en videospeletjies se konsole kan deur bluetooth met mekaar verbind en inligting uitruil. Dit word gedoen deur van radiogolwe gebruik te maak. Bluetooth is veilig om te gebruik. Dit word gewoonlik net oor relatiewe kort afstande, soos 'n paar meter, gebruik. Ander seine hiervan kan tot 100 meter ver strek.
Etimologie
duimnael|regs|Bluetooth-logo Die naam “Bluetooth” is 1997 deur Jim Kardach van Intel voorgestel. Hy het 'n stelsel ontwerp wat dit vir selfone moontlik maak om met rekenaars te kommunikeer. Kardach was ten tyde van hierdie voorstel besig om Frans G. Bengtsson se historiese roman The Long Ships te lees. Die boek handel oor die Wikings en die tiende-eeuse Deense koning Harald Bluetooth.
Werking
Toestelle moet gepaar wees om data uit te ruil. Koppeling word gedoen deur 'n elektroniese soektog vanaf 'n toestel te begin en 'n kode uit te ruil. In sommige gevalle is die kode gratis en beide toestelle hoef slegs dieselfde kode in te sleutel. In ander gevalle word die kode deur een van die toestelle, byvoorbeeld 'n toestel sonder 'n sleutelbord, vasgestel. Die een toestel moet die ander een kan herken om daarmee te koppel. Gevolglik word die kodes deur die toestelle gememoriseer en kom op om verbinding aan te vra en vir die ander toestel om paring te aanvaar sodat data uitgeruil kan word.
Om die risiko van indringing te verminder gebruik toestelle 'n vooraf geprogrammeerde kode wat per hand geaktiveer word en die koppeling behoort net vir 'n kort tydperk gedoen te word.
Ed Speleers
Ed Speleers (gebore 7 April 1988) is 'n Engelse akteur en vervaardiger. Hy is bekend vir sy rolle in die rolprent Alice Through the Looking Glass (2016) en in die televisiereeks Downton Abbey (2010).
Emily Blunt
Emily Blunt (gebore 23 Februarie 1983) is 'n Engelse aktrise. Sy is bekend vir haar rolle in die rolprente The Devil Wears Prada (2006), Salmon Fishing in the Yemen (2011), The Adjustment Bureau (2011), en Edge of Tomorrow (2014).
Herman Knop
Herman Knop (gebore 24 Januarie 2007) is 'n Deense akteur. Hy is bekend vir sy rolle in die rolprente Familien Jul (2014), The Christmas Family 2 (2016), en Finding Santa (2016), en in die televisiereeks PEK - Pranksters Elite Klub (2019).
Tomáš Berdych
Tomáš Berdych (Tsjeggiese uitspraak: [toˈmaːʃ ˈbɛrdɪix], ; * 17 September 1985 in Valašské Meziříčí) is 'n voormalige Tsjeggiese professionele tennisspeler. Hy is 'n lang, skraal speler wat sy vlak houe as wapen aanwend en sedert 2002 professioneel deelneem. In 2010 het hy die halfeindstryd van die Franse Ope en die eindstryd van die Wimbledon-kampioenskap bereik. Op 18 Mei 2015 was hy nommer vier in wêreldtennis vir mans. In 2019 het hy uitgetree.
Loopbaan
Tydens die Paryse Meesters van 2005 het Berdych sy eerste ATP Masters Series-titel gewen. Hy het in hierdie toernooi Jiří Novák, die tweede geplaasde Guillermo Coria, die dertiende geplaasde Juan Carlos Ferrero, die sewende geplaasde Gaston Gaudio, die agtste geplaasde Radek Štěpánek en die sesde geplaasde Ivan Ljubičić verslaan. Ander hoogtepunte in 2005 was sy oorwinning oor die wêreldnommertwee Rafael Nadal in die eerste rondte van die Cincinnati Masters, die haal van die eindstryd in die Sweedse Ope en die haal van die halfeind in Washington. In 2006 het Berdych tydens die Gerry Weber Ope sy eerste graseindstryd gehaal, waarin hy teen die wêreld nommer een Roger Federer 0–6, 7–6, 2–6 verloor het. Nog 'n hoogtepunt in 2006 was sy oorwinning oor die wêreldnommertwee Rafael Nadal tydens die Kanadese Meesters 6–3, 4–6, 7–6(5).
In Oktober 2006 het Berdych sy tweede ATP-eindstryd van daardie jaar in Mumbai gehaal, maar hy is deur die Rus Dmitri Toersoenof verslaan. In die meesterstoernooi van Madrid het Berdych vir Roddick en Nadal geklop en sodoende die halfeindrondte bereik.
Berdych is as gevolg van sy oorwinning oor die Spanjaard Rafael Nadal nie gewild by die Spaanse tennisliefhebbers nie. Tydens die wedstryd tussen die Spanjaard en Berdych is daar gereeld in laasgenoemde se rigting geskreeu. In die halfeind teen Fernando González is Berdych se spel hierdeur beïnvloed en hy het die wedstryd verloor.
Berdych kon nie sy Meesterstitel in Parys behou nie: hy het teen Dominik Hrbatý in die kwarteindstryd verloor. In die rondtes voor dit het Berdych Olivier Rochus en Robby Ginepri uitgeskakel.
Grand Slam-rekord
Die tabel toon Berdych se prestasie tydens elk van die Grand Slam-toernooie in mansenkels waaraan hy deelgeneem het:
John Dierkes
John Dierkes (10 Februarie 1905 – 8 Januarie 1975) was 'n Amerikaanse akteur. Hy was bekend vir sy rolle in die rolprente Macbeth (1948), Shane (1953), The Naked Jungle (1954), en The Omega Man (1971).
1536
Die jaar 1536 was 'n skrikkeljaar wat volgens die Gregoriaanse kalender op 'n Woensdag begin het. Dit was die 36ste jaar van die 16de eeu n.C. In teenstelling met gewone jare het die jaar 366 dae en 'n 29 Februarie gehad.
Monodactylus
Monodactylus (Maanskynvisse) is 'n genus van visse wat aan die familie Monodactylidae behoort. Die visse lyf is amper breër as wat dit lank is. Die onvolwasse vissies word ook in riviere gevind. Die genus het twee spesies wat in Suid-Afrika voorkom.
Spesies
Spesies wat hoort tot die genus en voorkom in Suider-Afrika:
’t Rolder
’t Rolder is ’n nedersetting in die munisipaliteit Oost Gelre in die provinsie Gelderland in Nederland.
Kopersteentydperk
Die Kopersteentydperk, ook bekend as die Kopertydperk of Eneolitikum (van die Latynse aeneus, "van koper"), is ’n argeologiese tydperk wat navorsers nou beskou as deel van die groter Neolitikum (die laaste deel van die Steentydperk). Vroeëre geleerdes het dit omskryf as ’n oorgangstydperk tussen die Neolitikum en Bronstydperk.
Koper het in die Kopersteentydperk die metaalwerktegnologie oorheers. Dit is dus die tyd voor die ontdekking dat die byvoeging van tin by koper brons tot gevolg het, ’n allooimetaal wat harder en sterker as enige van die twee komponente is.
Nabye Ooste
Die gebruik van metallurgie kon eerste in die Vrugbare Halfmaan voorgekom het. Die vroegste gebruik van lood, op die terrein Yarim Tepe in Irak uit die laat Neolitikum, is hier aangeteken.
Kopersmelting op dié terrein dateer van min of meer dieselfde tyd (kort ná 6000 v.C.), hoewel dit lyk of die gebruik van lood kopersmelting voorafgegaan het. Vroeë metallurgie het ook voorgekom op die nabygeleë terrein Tell Maghzaliyah – waarskynlik selfs vroeër. Geen erdewerk word hier aangetref nie.
Europa
’n Argeologiese terrein in Serwië bevat die vroegste betroubaar gedateerde bewyse van kopergereedskap, omstreeks 7 500 jaar gelede. Dié vonds in Junie 2010 verleng die bekende rekord van kopersmelting met sowat 800 jaar. Dit laat dit ook lyk of kopersmelting in aparte dele van Asië en Europa ontstaan het en nie op een plek, van waar dit versprei het, nie.
thumb|200px|’n Kopermyn uit die Kopersteentydperk in die Timnavallei, [[Israel.]] ’n Koperbyl wat by Prokuplje in Serwië ontdek is, dui op die gebruik van metaal in Europa sowat 7 500 jaar gelede, veel vroeër as wat aanvanklik geglo is. Kennis oor die gebruik van koper was blykbaar veel algemener as die metaal self: In die Europese Gevegsbylkultuur is steenbyle gebruik wat op koperbyle geskoei was, selfs met gietmerke wat in die klip uitgekalwe is.
Voorbeelde van terreine uit die Kopertydperk sluit in Vila Nova de São Pedro en Los Millares op die Iberiese Skiereiland. Erdewerk van die Beaker-kultuur wat op albei terreine ontdek is, dateer uit verskeie eeue nadat koperbewerking hier begin het. Dit lyk of die Beaker-kultuur koper- en bronstegnologie deur Europa versprei het, saam met Indo-Europese tale.
Caulospongia amplexa
Caulospongia amplexa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Caulospongia en tot die familie Suberitidae. Die wetenskaplike naam van die spesie is die eerste keer geldig gepubliseer in 1998 deur Fromont.
Lebombo-aalwyn
Die Lebombo-aalwyn (Aloe spicata) is 'n spesie van die genus Aloe. Dit kom voor in Limpopo, Mpumalanga KwaZulu-Natal, Eswatini asook die suide van Zimbabwe en Mosambiek.
Die plant kan droogtes verduur en word tot 2 m hoog met 30 blare wat 'n digte roset vorm om die stam. Die heldergroen blare word 600 - 800 mm lank, is gebuig met tandjies op die rande. Geel blomme word van Junie tot Augustus gevorm, wat 'n maksimum van 50 mm in deursnee en 500 - 1200 mm lank is.
Die aalwyn is ook geklassifiseer as 'n boom en sy FSA-nommer is 30.4. In Engels staan die aalwyn bekend as die Lebombo aloe.
Graafskap Ziegenhain
Die graafskap Ziegenhain was 'n gebied van die Heilige Romeinse Ryk van die Duitse Nasie wat deur die grawe van Ziegenhain regeer is.
Die familie
Die grawe van Ziegenhain was nasate van die Gozmar-familie wat al in die 9de eeu opgeteken is en van die grawe van Reichenbach wat 'n sytak van die Gozmar-familie was wat in die 11de eeu gestig is. In die 12de verkry hulle 'n aaneengeslote gebied wat uit die voogdy oor die klooster van Fulda, allodiale besittings, ryksbesit en lene soos Mainz, Fulda en Hersfeld bestaan het. Dit het Neder-Hesse amper geheel van Opper-Hesse geskei.
Geskiedenis
Die graafskap verloor in 1158 aansienlike gebiede toe Gozmar III von Ziegenhain se dogter Lukardis met Friedrich, die seun van landgraaf Ludwig II van Thüringen getroud het. Die Ludowinger-familie van Thüringen het op baie gebiede aanspraak gemaak, soos op Reichenbach, Wildungen, die burgte Keseberg en Staufenberg en Treysa en Zeigenhain self. Gozmar III se opvolger en broer Rudolf II het hom hierteen aanvanklik suksesvol verweer, maar die aansprake het voortgeduur.
Graaf Ludwig I het met die suster van die laaste graaf van Nidda Berthold I getroud en toe Berthold sonder erfgenaam gesterf het, het Ludwig in 1205 die graafskap Nidda aan die noordelike rand van die Wetterau geërf.
Rudolf II se kleinseuns Gottfried IV en Berthold II is egter in 1233 gedwing 'n ooreenkoms met landgraaf Konrad von Thüringen 'n verdrag te teken waarin hulle Reichenbach, Wildungen, die burg Hollende en die suidwestelike helfte van die voogdy Keseberg opgegee het.
Deling
Die broers Gottfried IV en Berthold I het saam die graafskap geregeer, maar toe is dit in 1258 tot 1330 verdeel. Gottfried IV se seun Ludwig II, en ná hom Engelbert I het Nidda en 'n klein deel van Ziegenhain geregeer. Berthold I se seun Gottfried V en ná hom sy seun Gottfried VI kry die grootste deel van Ziegenhain self.
Graaf Ludwig II het sy aansprake op die burg Hornberg in die dal van die Neckar in 1263 ten gunste van die biskop van Speyer opgegee. Die grootste deel van die voogdy-regte oor die klooster van Fulda word in 1279 aan die klooster self afgestaan. Neustadt ten ooste van Marburg word in 1294 aan die bisdom Mainz verloor.
Hereniging
Die twee dele van die graafskap word in 1330 herenig toe Gottfried VI se seun en opvolger Johann I die erfdogter van Engelbert I getroud het. Johann I neem in 1331 deel aan 'n opstand van die burgers van Fulda teen die ab van die magtige klooster in 'n poging om weer grip hierop te kry. Hy verloor egter die slag en word gedwing 'n groot boete te betaal. Hy doen in 1344 vir 'n afkoopsom van 7100 pond Heller afstand van alle voogdy-regte wat hy nog oor die klooster kan opeis. Die ooreenkoms word in 1346 regsgeldig.
Verhouding met die landgraafskap Hesse
Die geografiese ligging van die graafskap tussen die twee belangrikste dele van die landgraafskap Hesse: Neder- en Opperhesse het baie konflikte veroorsaak. Hesse het sy gebied wil verenig ten koste van Ziegenhain. Die hoogtepunt van hierdie stryd was die leidende rol wat graaf Gottfried VII in die Sternerbund gespeel het, 'n koalisie van grawe, burg-here en abdye wat teen Hesse gerig was. Die Sternerbund het egter van landgraaf Hermann II verloor.
Ziegenhain het in die bisdom Mainz sy sterkste bondgenoot in die stryd teen Hesse gevind. Mainz en Hesse het albei geprobeer die hegemonie oor noord- en midde-Hesse te verkry. Hierdie stryd het van die 13de tot ver in die 15de voortgeduur. Die beslissende slag kom op 23 Julie 1427 by Fritzlar en landgraaf Ludwig II van Hesse verslaan aartsbiskop Konrad III van Mainz. Hierna word graaf Johann II van Ziegenhain gedwing Hesse as sy leenheer te erken.
Dispuut oor die opvolging
Die laaste graaf van Ziegenhain Johann II “die sterke” sterf in 1450 sonder opvolgers en dit lei tot 'n verbitterde dispuut oor die opvolging:
Albrecht se seuns Albrecht II en Kraft V von Hohenlohe-Weikersheim is aanvanklik suksesvol. Keiser Frederik III beleen hulle op 14 Mei 1450  met die rykslene van Ziegenhain en verhef hulle tot erflike grawe van die ryk. Ludwig von Hessen negeer dit en beset die graafskap met sy leër. Die stryd gaan tot 1495 op die slagveld asook in die geregshof voort. Uiteindelik wen Hesse, hoewel hulle eers 9000 gulden aan Hohenlohe moet betaal. Hiermee word Ziegenhain, insluitend Nidda 'n deel van die landgraafskap Hesse. Die Hohenlohe behou die graaflike titel.
Kazuyoshi Miura
Kazuyoshi Miura (gebore 26 Februarie 1967) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Jada Pinkett Smith
Jada Koren Pinkett Smith (gebore 18 September 1971) is 'n Amerikaanse aktrise, vervaardiger, en skryfster. Sy is die eggenote van Will Smith en die moeder van Jaden en Willow Smith. Sy is bekend vir haar rolle in die rolprente The Matrix Revolutions (2003), The Matrix Reloaded (2003), Collateral (2004), en Madagascar (2005).
SN 185
SN 185 het op 'n afstand van ongeveer 9 100 ligjare van die Aarde plaasgevind. Dit was 'n witdwerg met 'n skynbare magnitude van ongeveer -8 wat oor 'n tydperk van agt maande in die Passer- en Sentour-konstellasies waargeneem is. Die gebeurtenis is deur Sjinese sterrekundiges in die Hou Han Shu (Boek van die Later Han) aangeteken. Dit is moontlik ook in die Romeinse literatuur vermeld.
Die supernova was waarskynlik van die tipe Ia, 'n skaars supernova wat deur massa-oordrag binne 'n dubbelster veroorsaak word.
Urban Dictionary
Urban Dictionary is ’n webaangedrewe woordeboek van sleurtaalwoorde en –sinsnedes. Vanaf 2009 spog hierdie webwerf met oor die 4 miljoen omskrywings op sy kerfstok. Inskrywings word deur vrywillige bewerkers reguleer en word volgens waarde deur besoekers beoordeel.
Anita Hamilton, van die Time-tydskrif, het Urban Dictionary by haar ‘50 beste webruimtes van 2008’-lysie gevoeg.
Geskiedenis
Die webruimte is in 1999 deur Aaron Peckham, van die California Polytechnic State University, gestig.
Een van die eerste definisies op die blad is the man, wat verwys na, the head of the establishment put in place to 'bring us down'.
Inhoud
Rassistiese, homofobiese of seksistiese terme is aanvaarbaar, solank dit slegs die gebruik van hierdie sleurtaal uitspel en nie op sigself lasterend is nie.
Die webruimte se riglyne doen aan die hand dat definisies wat persoonlike verwysings, nie-kalkligpersone, onsin, reklame, omskrywings van seksuele geweld, sowel as grappe wat op lede van die webwerf gemik word, insluit, vermy behoort te word.
Gehaltebeheer
Gehalte word demokraties op twee vlakke gehandhaaf. Eerstens stem geregistreerde verbruikers om sodoende nuwe definisies te aanvaar of te verwerp. Omskrywings verskyn in die woordeboek na dit ’n voldoende gelykheid van “aanvaar” of “verwerp” stemme verwerf het.
Tweedens kan woordbepalings wat alreeds in die woordeboek vervat is deur enige besoeker “op” of “af” gestem word. Die definisies verskyn in dalende volgorde, na gelang van die hoeveelheid stemme wat toegeken is.
Verkeer en gebruikers
Vanaf April 2009 het Urban Dictionary oor die 4 miljoen woordbepalings sterk gestaan, met ’n gemiddeld van 2 000 wat daagliks opgelaai word. Die webwerf word deur ongeveer 5 miljoen afsonderlike besoekers maandeliks besoek, met 80% van die gebruikers wat jonger as 25 is. Urban Dictionary se Alexa-waardeskatting is 653, met ’n 291-waarde in die Verenigde State, sowel as 18 881 webtuistes wat daaraan gekoppel is.
1537
Die jaar 1537 was 'n gewone jaar wat volgens die Gregoriaanse kalender op 'n Vrydag begin het. Dit was die 37ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Charles Trowbridge
Charles Trowbridge (10 Januarie 1882 – 30 Oktober 1967) was 'n Amerikaanse akteur. Hy was bekend vir sy rolle in die rolprente The Man with Nine Lives (1940), Captain America (1944), Valley of the Zombies (1946), en Tarzan and the Huntress (1947).
Biografie
Trowbridge is gebore in Veracruz, Meksiko, waar sy vader in die diplomatieke korps van die Verenigde State gedien het. Hy het 'n koffieplantasie in Hawaii bestuur voordat hy in toneelspel gewaag het. Trowbridge het gesterf in Los Angeles, Kalifornië.
Maggie Blye
Maggie Blye (24 Oktober 1942 – 24 Maart 2016) was 'n Amerikaanse aktrise. Sy is bekend vir haar rolle in die rolprente The Italian Job (1969), Hard Times (1975), The Entity (1982), en Man in the Chair (2007).
Caulospongia biflabellata
Die spons behoort tot die genus Caulospongia en tot die familie Suberitidae. Die wetenskaplike naam van die spesie is die eerste keer geldig gepubliseer in 1998 deur Fromont.
The O.C.
The O.C. is 'n Amerikaanse tienerdrama-televisiereeks wat vir die eerste keer op 5 Augustus 2003 op die Fox-netwerk in die VSA uitgesaai is en tot en met die laaste episode op 22 Februarie 2007 oor vier seisoene gestrek het. Die reeks, wat deur Josh Schwartz geskep is, volg die fiktiewe lewens van 'n groep tieners en hul families wat in Newport Beach in Organge County, Kalifornië woonagtig is.
The O.C. is in meer as vyftig lande uitgesaai en was een van die gewildste nuwe dramas van 2003. The O.C. het 9.7 miljoen kykers in die eerste seisoen gelok, maar kykertalle het daarna begin daal. Die lae kykertalle het in vroeg 2007 tot die kansellering van die reeks gelei, nadat daar oor vier seisoene altesaam 92 episodes uitgesaai is.
Die reeks draai om Ryan Atwood, 'n besorge tiener uit 'n gebroke tuiste wat deur die ryk en filantropiese Sandy en Kirsten Cohen aangeneem word. Ryan en sy surrogaatbroeder Seth, 'n sosiaal ongemaklike en aanvanklik vriendelose tiener, hanteer die lewe as buitestaanders in die wilde hoë-klas wêreld van Newport Beach. Dít sluit in hul gewoonlik probleem- en immer dramatiese verhoudinge met Summer Roberts, Marissa Cooper, Alex Kelly, Lindsay Gardner, Taylor Townsend, en andere. Die reeks volg ook MArissa se moeder, Julie Cooper, en vir die eerste twee seisoene ook haar gewese man Jimmy Cooper en Kirsten se oorbarende vader Caleb Nichol. Skoolwaterpololspeler Luke Ward, Marissa se ou en vroeë teenkarakter tot Ryan en Seth, veroorsaak in die eerste seisoen probleme. Drama ontstaan ook rondom Marissa se jonger suster, Kaitlin Cooper. Hierdie hoofkarakters het probleme en verhaalboë met talle steunkarakters vanuit hul verledes, werkplek, en skool.
Joachim Knop
Joachim Knop (gebore 1 Desember 1971) is 'n Deense akteur. Hy is bekend vir sy rolle in die rolprente Kærlighed ved første hik (1999), Anja & Viktor (2001), en Anja & Viktor - Flaming Love (2007).
Hugo Speer
Hugo Speer (gebore 17 Maart 1968) is 'n Engelse akteur, regisseur, en vervaardiger. Hy is bekend vir sy rolle in die rolprente The Full Monty (1997), The Interpreter (2005), en Nymphomaniac: Vol. I (2013).
Departement van Kuns en Kultuur
Die Departement van Kuns en Kultuur is een van die departemente van die Suid-Afrikaanse regering. Dit bevorder, ondersteun, ontwikkel en beskerm kunste, kultuur en erfenis van Suid-Afrika. Die erfenisterreine, museums en monumente van die land word ook deur hierdie departement bestuur. Die politieke hoof van die departement is die Minister van Sport, Kuns en Kultuur; sedert 2014 is dit Nathi Mthethwa.
Andreaeidae
Andreaeidae is a subklass van die mosse wat die granietmosse en takakia insluit.
Tonya Pinkins
Tonya Pinkins (gebore 30 Mei 1962) is 'n Amerikaanse aktrise en komponis. Sy is bekend vir haar rolle in die rolprent Enchanted (2007) en in die televisiereeks Gotham (2014).
Hengelo
Hengelo kan na een van de volgende verwys:
1538
Die jaar 1538 was 'n gewone jaar wat volgens die Gregoriaanse kalender op 'n Saterdag begin het. Dit was die 38ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Oos-Chinese See
Die Oos-Chinese See (Chinees: 東海/東中國海, pinyin: Dōng Hǎi, letterlik: "Oostelike See"; Koreaans: 동중국해/東中國海; Japannees: ひがしシナかい) is 'n see van die Stille Oseaan in Asië tussen die Republiek China op Taiwan in die suidweste, die Volksrepubliek China in die weste, Suid-Korea in die noorde asook die Japanse eilande Kioesjoe en Ryukyu-eilande in die ooste. Die Oos-Chinese See grens aan die Filippynse See in die suidooste. Die Oos-Chinese See word in die suidweste deur die Straat van Taiwan met die Suid-Chinese See en in die noordooste deur die Straat van Korea met die See van Japan verbind. Die see het 'n oppervlakte van sowat 750 000 km² en 'n gemiddelde diepte van 350 m.
In Suid-Korea word die Oos-Chinese See soms "Suidelike See" genoem. Die noordelike deel van die see, tussen China en Korea, word Geelsee genoem.
Groot stede aan die see is Dalian, Hangzhou, Incheon, Nieu-Taipei, Qingdao, Sjanghai en Taoyuan en die belangrikste riviere wat in die see uitmond, is die Geelrivier in die noorde en die Yangtze verder suid.
Joseph Poelaert
Joseph Poelaert (* 21 Maart 1817 in Brussel; † 3 November 1879 in Brussel) was 'n Belgiese argitek en offisier van die Ordre de Léopold (Leopoldsorde).
Poelaert het groot waardering by koning Leopold I van België (1831-1865) geniet en 'n aantal beduidende Brusselse bouprojekte aangepak, waaronder die Sint-Katharinakerk (église Saint-Catherine), die Koninklike Kerk te Laeken (église royale de Laeken), die Kongressuil (colonne du Congrès), die heropbou van die Muntskouburg (Théâtre de la Monnaie) ná 'n brand en die Justisiepaleis (Palais de Justice), die belangrikste geregsgebou in Brussel.
Poelaert se werk is veral deur die laer klasse gering geskat - talle bewoners van die werkersbuurt Marollen is deur die polisie uit hul huise verdryf om plek te maak vir die oprigting van die Justisiepaleis, sy beduidendste projek. Poelaert is nog gedurende die boutyd aan breinkongestie oorlede - vier jaar voor die voltooiing van die Justisiepaleis. Geeneen van sy bouplanne het bewaar gebly nie.
Herkoms
Joseph Poelaert is in 'n welvarende en kunssinnige Brusselse gesin gebore.
Sy vader Philippe Poelaert (1790-1875), 'n oudstudent in argitektuur van Jean-Alexandre Werry (1773-1847) by die Koninklike Akademie van Skone Kunste (Académie Royale des Beaux-Arts), waar hy in 1808 die tweede prys gewen het, word onder die beduidendste Belgiese argitekte en entrepreneurs van sy tyd gereken. Hy was - as welvarende belastingbetaler - volgens die destydse sensus-stemreg stemgeregtig en het tydens die Nederlandse bewind as regent ('n bestuurder of lid van die stadsadministrasie) van die stad Halle gefungeer. As 'n gegoede man het hy daarvan gehou om skrywers en kunstenaars na sy huis te nooi.
Sy grootvader Joseph Poelaert (1748-1824), meester-messelaar en beduidende boumeester van sy tyd, het op 8 April 1782 'n Brusselse burger geword.
Joseph Poelaert het sy kinder- en puberteitsjare in die groot en indrukwekkende privaathotel deurgebring wat deur sy vader in 1824 in Lakenstraat (tans huisnommer 76) opgerig is. Hul buurman was die bekende argitek Henri Partoes (tans huisnommer 78).
Sy grootvader van moederskant, Pierre-Joseph Stas, het 'n leidende funksie in die tinsmedegilde beklee en het daarnaas onder die ou bewind as octovir (een van ag voorsitters) van die lakenmakers- of drapeniersgilde gefungeer.
Sy familie
Joseph Poelaert was getroud met Léonie Toussaint (1840-1912), 'n suster van die skilder Toussaint, by wie hy 'n dogter, Marguerite Poelaert (1860-1917), gehad het. Sy het met Maurice Pauwels (1861-1912) getrou wat later in 'n tragiese hysbakongeluk gesterf het. Ook hul dogter Marthe Pauwels het tragies aan vergiftiging gesterf nadat sy in Napels seekos genuttig het. Met haar is die laaste regstreekse nakomeling van Joseph Poelaert oorlede.
Joseph Poelaert het twee broers gehad, die beeldhouer Victor Poelaert (1820-1859) en die advokaat Constant Poelaert (1827-1898). Constant se dogter Berthe het met die advokaat Charles Janssen, 'n seun van baron Emmanuel Janssen (1879-1955), stigter van die bank Société Générale de Belgique, in huwelik getree.
Joseph Poelaert se enigste suster, Hortense Poelaert (1815-1900), wat met Eugène van Dievoet (1804-1858) getrou het. Eugène het uit een van Brussel se leidende sewe geslagte gekom, die Sweerts, en was 'n nakomeling van die beeldhouer Peter van Dievoet (1661-1729), een van die skeppers van Brussel se Groot Markplein, asook van Philippe van Dievoet, genoem Vandive (1654-1738), die befaamde Paryse goudsmid en raadgewer van koning Lodewyk XIV van Frankryk.
Eugène was die broer van Auguste van Dievoet, 'n advokaat by die Belgiese Cour de Cassation (Appélhof) en bekende regshistorikus, en die oom van Jules van Dievoet (1844-1917), advokaat by die Belgiese Appélhof en eggenoot van Marguerite Anspach (1852-1934), dogter van die Brusselse bourgmestre (burgemeester) Jules Anspach (1829-1879).
Ernest Truex
Ernest Truex (19 September 1889 – 26 Junie 1973) was 'n Amerikaanse akteur en skrywer. Hy was bekend vir sy rolle in die rolprente Oh, You Women! (1919), Whistling in the Dark (1933), en His Girl Friday (1940), en in die televisiereeks The Twilight Zone (1959).
Karaj
Karaj (Persies: ‏کرج) is 'n stad in die noorde van Iran. Die stad het 'n bevolking van 2 086 000 in 2010 gehad en is die vyfde grootste stad van die land ná die hoofstad Teheran, Mashhad, Isfahan en Tabris. Karaj is geleë net wes van Teheran, suid van die Kaspiese See en noord van die heilige stad Qom.
Weskus
Die Weskus is 'n streek aan die weskus van Suid-Afrika wat in sy nouste betekenis hoofsaaklik betrekking het op die gebied tussen Yzerfontein en Lambertsbaai, maar ook van toespassing is op die hele kusstrook tussen Kaapstad en die mond van die Oranjerivier, oftewel die mees suidwestelike hoek van Namibië. Die naam is ook gegee aan die distriksmunisipaliteit met sy setel op Moorreesburg wat die B-munisipaliteite van Saldanhabaai, Swartland, Bergrivier, Cederberg en Matzikama insluit. Die distriksmunisipaliteit se gebied beslaan sowat 31 101 km², dus omtrent die grootte van België of Lesotho, maar ietwat kleiner as Taiwan. Die vernaamste bedryf van die distrik is landbou, hoewel die nywerheid ook 'n vername rol speel in Saldanhabaai op Saldanha en Vredenburg en in Swartland op Malmesbury.
Bevolking
duimnael|links|Rugby is een van die gewildste sportsoorte aan die Weskus. Hier spook Langebaan (in rooi en blou) sake uit teen Hopefield in 'n Bolandse ligawedstryd. Die totale bevolking van die distrik was volgens die 2001-sensus 282 651. Daarvan was 204 710 bruin, 49 382 wit, 27 780 swart en 789 Indiërs. Afrikaanssprekendes is verreweg die grootste groep met 251 979 moedertaalsprekers, gevolg deur Xhosa met 20 917, Engels met 6 595 en Sotho met 1 591 in daardie jaar. Minder as 1% van die bevolking is in die buiteland gebore, hoofsaaklik Suider-Afrika (1 493) en Europa (456).
Grasaalwyn
Die Grasaalwyn (Aloe kniphofioides) is 'n spesie van die genus Aloe en kom voor in Eswatini, die Oos-Kaap, Mpumalanga en KwaZulu-Natal. Die plant groei saam met gras. Dit kom ook in die weste van Eswatini voor. Dit vorm knolle in die wortels en die grasagtige blare word net 200 - 300 mm lank. Dit blom van November tot Desember en vorm saadjies van 2 - 3 mm in deursnee. Dit benodig vuur om te kan blom. Dit is deel van die informele groep bolaalwyne.
Masaaki Sawanobori
Masaaki Sawanobori (gebore 12 Januarie 1970) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Sharon Blynn
Sharon Blynn (* 1972) is 'n Amerikaanse aktrise. Sy is bekend vir haar rolle in die rolprent The Instant Messenger Mission (2011) en in die televisiereekse Lie to Me (2009) en Shameless (2011).
Chinese Grand Prix
Die Chinese Grand Prix is 'n motorwedren wat sedert 2004 in China plaasvind en 'n rondte van die Formule Een Wêreldkampioenskap vorm. Dit vind plaas op die Shanghai Internasionale Renbaan in Jiading, Shanghai, 'n baan wat deur Hermann Tilke ontwerp is.
Die baan was die duurste Formule Eenrenbaan toe dit in 2004 voltooi is, teen 'n koste van VS$240 miljoen. Die baan is 5.451 km lank met een van die moeilikste draaikombinasies op die Formule Eenkalender. Draaie 1 en 2 is saam 'n veeleisende 270 grade, 'n regshandige kombinasie wat hoë spoed by die ingang vereis maar dan verder verskerp teen die uitgang.
Spoor (plantkunde)
In biologie is 'n spoor 'n voortplantingstruktuur wat aangepas is vir verspreiding en oorlewing vir uitgerekte tydperke in ongunstige toestande. Spore maak deel uit van die lewensiklus van baie plante, alge, swamme en sommige protozoa. Die term is afkomstig van die Antieke Griekse woord tσπορα wat saad beteken.
Spore is gewoonlik haploïed en enkelsellig en word deur meiose in die sporofiet geproduseer. Wanneer omstandighede gunstig is kan die spoor tot 'n nuwe organisme ontwikkel deur mitotiese verdeling om 'n veelsellige gametofiet te produseer wat uiteindelik gamete produseer. Twee gamete smelt saam om 'n nuwe sporofiet te vorm.
Bryidae
Bryidae is die grootste subklas van Bryopsida (Blaarmosse). Dit bestaan uit ongeveer 15 000 spesies, algmeen oral ter wêreld.
Ordes
Superorde: Bryanae Superorde: Rhizogonianae Superorde: Hypnanae
Elektra Records
Elektra was 'n platemaatskappy wat in 1950n deur Jac Holzman in New York opgerig is. Hy is tot hierdie stap geïnspireer nadat hy 'n optrede van Georgianna Banister bygewoon het. Hy het besluit om die musiek self uit te gee en 1951 het 150 eksemplare van New Songs by John Gruen verskyn: 100 eksemplare vir verkope en 50 vir promosiedoeleindes. Ná enkele maande het Elektra sy eerste terugslag as beginnende platemaatskappy beleef: die verspreider het die vyftig gratis eksemplare verloor. Die ander 100 is aan Holzman terugbesorg.
Holzam het later besluit om 'n platewinkel vir meestal folkmusiek te open. Die winkel is gereeld deur folkliefhebbers uit die buurt besoek en so het Holzman in kontak gekom met folksangeres Jean Ritchie. Die resultaat was Elektra se tweede albumuitgawe: Jean Ritchie Singing the Traditional Songs of Her Kentucky Mountain Family. Daar is net enkele honderde eksemplare van verkoop, maar die LP is goed ontvang. Elektra het geblyk om op die regte pad te wees en gevolglik het Holzman besluit om sy eie opnameapparatuur aan te skaf.
Elektra het geleidelik gegroei en veral op folk en blues gefokus. In die begin van die 1960's het 'n belangrike deurbraak vir Elektra voorgekom toe Holzman Judy Collins kontrakteer. Die sake hetdaarna só goed verloop dat Holzman die produksie aan Mark Abramson en later Paul Rothchil oorgelaat het. Elektra het toe op die vervaardiging van popkunstenaars begin fokus, meestal om kommersiële redes. 'n Eerste kontrak met The Lovin' Spoonful het deur die mat geval, maar Elektra het wel daarin geslaag om die groep Love binne te haal. In Mei 1966 het Holzman die Whiskey A Go-Go in Los Angeles besoek om Love daar te sien optree. As openingshandeling het 'n toe nog onbekende groep opgetree waar Holzman self ook nog nooi van gehoor het nie, maar wat later een van die mees legendariese groepe op die poptoneel sou word: The Doors. Ná aarselinge met Rothchild is The Doors gekontrakteer.
Van toe af het die sake vir Elektra uitstekend gegaan, maar Holzman het besef dat sy platemaatskappy te klein was om selfstandig voort te bestaan. In 1967 het hy Elektra vir VS$10 miljoen aan Warner Brothers verkoop, al het Elektra as onderdeel van Warner Brothers voortgegaan om sy eie keuses te maak en beslissings te neem. So het Elektra in die 1970's besluit om hul meer op country, rock en funk te rig. Holzman was toe reeds nie meer betrokke nie: hy het in 1973 met pensioen gegaan.
In Februarie 2004 het Warner Music Group Elektra en Atlantic Records versmelt. Sedertdien word albums onder die logo van Atlantic Records gepubliseer.
Carel Boshoff IV
Carel Boshoff (IV), gebore in Pretoria, is 'n Suid-Afrikaanse politikus, Afrikaner, die seun van Carel Boshoff, kleinseun van Hendrik Verwoerd en 'n lid van die Vryheidsfront Plus. Hy is 'n stigter van Orania en was tussen 2007 en 2019 die voorsitter van die Orania Beweging.
Nagwolf
’n Nagwolf, naguil of nagloper is die benaming wat aan ’n persoon toegeskryf word wat die neiging het om tot laat in die aand wakker te bly. ’n Woord-eweknie vir hierdie omskrywing is aandmens.
Carel Boshoff IV
Biografie
Boshoff het afgestudeer in die teologie, in filosofie en in geskiedenis. Hy het met sy proefskrif 'n doktorsgraad in geskiedenis verwerf. Sy proefskrif is later onder die titel Afrikaners na Apartheid gepubliseer.
In die vroeë 1990's het hy saam met sy pa, sy familie en sy kinders na Orania getrek om 'n Volkstaat met Afrikaner selfbeskikking op te rig in die konteks van die grondwetlike onderhandelinge in Kempton Park.
In 1994 het hy deelgeneem aan die stigting van die Vryheidsfront en is hy aangestel as 'n permanente lid van die Volkstaatraad.
Hy is daarna verkies in die Orania Verteenwoordigende Raad en die Orania Dorpsraad en is aangestel as uitvoerende hoof van die Orania Beweging. Boshoff het 'n deurslaggewende rol gehad in die ontwikkeling van Orania se bestuur tot 'n ware munisipale raad.
Aan die einde van 2001 is hy verkies tot die provinsiale raad van die Noord-Kaap.
In Februarie 2003 is hy verkies as die provinsiale leier van die Vryheidsfront in die Noord-Kaap.
Boshoff het op 25 Mei 2019 bedank as hoof van Orania se burgerraad weens korrupsiebewerings, wat hy ontken het.
In die verlede was Boshoff ook 'n joernalis by Beeld, 'n aanbieder van die TV-program Dwarsklap op KykNET, 'n lid van die Groep van 63, en die president van die "Afrikanervryheidstigting".
Nagwolf
Die benaming kan aan die hoofsaaklik nagtelike gewoontes van die wolf of uil toegeskryf word. Gewoonlik bly mense wat nagwolwe is tot ná middernag wakker, terwyl hulle in uiterste gevalle tot net voor of ná sonsopkoms aan die gang bly. Naguile het die neiging om die meeste bedrywig of werklustig te voel voordat hulle gaan slaap in die aand. Party nagwolwe het ’n voorkeur of neiging om tot laat wakker te bly, of om nagskof te werk. Naguile wat dagskof onderneem, het dikwels die moeilikheid om betyds by hul werk op te daag. Sommige nagwolwe wat dit bitter moeilik vind om by die normale slaap- en opstaanpatrone aan te pas, kan aan die ,,uitgestelde slaapfasesindroom” ly.
Die teenoorgestelde van ’n naguil is ’n vroegopstaner, wie geneig is om teen ’n sekere tyd, wat gewoonlik as ‘vroeg’ bestempel word, te gaan slaap, sowel as om vroeg uit die vere te wees. In etlike lande word vroegopstaners as “A-mense” bestempel, terwyl nagwolwe “B-mense” genoem word. Navorsers gebruik gewoonlik die terme ‘morningness’ (oggendheid) en ‘eveningness’ (aandheid).
Voorkoms
Gesprekvoering en navorsing rakende die voorkoms van oggend, aand, middelmatige of gemiddelde chronotipe persone, maak van verskeie maatstawwe gebruik en kom tot verskillende gevolgtrekkings. Party vra wanneer die persone gaan slaap en wakker word; ander vra weer watter tydgleuwe die persone sou verkies het. ’n Opname van oor die 400 volwassenes het getoon dat 15% vroegopstaners, 25% naguile en 60% middelbaar is.
Verwysings
Chronobiologie
Caulospongia elegans
Caulospongia elegans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Caulospongia en tot die familie Suberitidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.